
TROLLOK TÁMADÁSA AVAGY MI ÁLL AZ ONLINE AGRESSZOROK TÁMADÁSÁNAK HÁTTERÉBEN

 
Dolgozatomban az agresszió egyik jelenségének, a trollkodásnak a bemutatására törekszem, a teljesség igénye nélkül. Ez egy online platformokon létrejövő, főként agresszív viselkedésforma. Azért vált kutatásom tárgyává, mert egy igen elterjedt jelenségről van szó, viszont csak manapság kezdtek el vele foglalkozni. A témának nem igazán van szakirodalma, főként cikkekből, blogokból szerezhetünk róla információt. Illetve ugyanezeken a helyeken szolgáltatnak magyarázatot a jelenségre és kiváltó okaira. Engem ez utóbbi kezdett el érdekelni. Dolgozatomat három fejezetre osztottam. Az elsőben bemutatom az offline agressziót és annak lehetséges kiváltó okait. A második magáról a trollkodásról szól, melynek megértését szolgálja a két általam készített interjú. Az egyik egy trollvadásszal, a másik egy visszavonult trollal készült. Ezek segítségével próbálom bemutatni a jelenséget, illetve az agresszió elméletével próbálom magyarázni azt. A trollkodás mechanizmusát egy általam választott példa is segíti. A harmadik fejezetben külön tárgyalom az anonimitást, mely elméletem szerint a jelenség egyik fontos oka.



